《偈六十九首》
宋代·释道宁

出家佛子，物外高流。
挈锡携缸，访寻知识。
须是踏著自己稳实田地，方解茆庵石室折脚铛儿。
煮粥煎茶，接待往来，
随家丰俭。未到如斯境界，
不可虚延岁月。二六时中，
收视返听。子细揣摩，
是何面目。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。